20 sterf in Texas-skietery | Maroela Media
20 sterf in Texas-skietery
Tientalle wetstoepassers is na die Walmart ontplooi waar 'n aanvaller minstens 20 mense doodgeskiet het. (Foto: Mark Lambie/The El Paso Times via AP)
Minstens 20 mense is dood en nog 26 beseer in 'n massaskietery in El Paso, in Texas in die VSA.
Goewerneur Greg Abbott het die skietery as "een van die dodelikste dae in die geskiedenis van Texas" beskryf.
Die slagting het Saterdag by 'n Walmart-winkel naby die Cielo Vista Mall plaasgevind. Dit is net 'n paar kilometer van die grens met Mexiko.
'n 21-jarige man is reeds in hegtenis geneem. CNN het die verdagte as Patrick Crusius geïdentifiseer. Hy het hom "sonder voorval" aan die polisie oorgegee, het sers. Robert Gomez, polisiewoordvoerder, gesê.
Beeldmateriaal van wat glo die skieter is, wat deur Amerikaanse nuuskanale uitgesaai is, wys 'n man in 'n donker T-hemp, met oorbeskermers en 'n soort aanvalsgeweer.
Pres. Donald Trump het op Twitter sy "innige medelye en gebede aan die mense van Texas" gestuur.
Walmart-kliënte word na die dodelike skietery uit die winkel begelei. (Foto: Mark Lambie/The El Paso Times via AP)
Hy het die massaskietery 'n "daad van lafhartigheid" genoem en gesê "daar is geen rede of verskonings wat ooit moord op mense kan regverdig nie".
"Ek weet ek skaar my by almal om vandag se veragtelike optrede te veroordeel," het Trump gesê.
Die slagoffers van die aanval is nog nie geïdentifiseer nie. Mexiko se president, Manuel Lopez Obrador, het egter gesê drie Mexikane is onder die slagoffers, het Reuters berig.
Die aanval kom minder as 'n week nadat 'n tienerjarige in 'n skietery drie mense by 'n kosfees in Kalifornië doodgeskiet het.
Die polisie ondersoek intussen of 'n anonieme, wit nasionalistiese manifes wat kort voor die skietery op 'n aanlynforum geplaas is, deur die aanvaller geskryf is. Luidens die dokument is die aanval gemik op die Spaanse gemeenskap.
Greg Allen, El Paso se polisiehoof, het volgens die BBC gesê berigte oor 'n aktiewe skieter is Saterdag kort voor 11:00 (omstreeks 17:00 plaaslike tyd) ontvang. Die eerste polisiebeampte was binne ses minute op die toneel.
Die Walmart was stampvol kliënte wat veral terugskooltoe-benodighede gekoop het toe die aanval plaasgevind het.
Die 21-jarige man is die enigste verdagte wat in verband met die voorval in hegtenis geneem.
Die El Paso-polisiedepartement het vroeër in 'n twiet gevra vir bloedskenkings en gesê dit is "dringend nodig".
In die nuus massamoord
Drie sterf toe krans op strand meegee
Hy moes SA toe gekom het vir 'n oogoopmaker omtrent diversiteit. Daarna sou hy elke Meksikaan omhels het op sy pad vorentoe in die lewe.
Hierdie is baie jammer, ek dink wel dat dit deur sekere mense gereel is sodat die regering beter stand het om gewere weg te vat.
Hoe mense se optrede tot die huidige vlak gedaal het, is 'n enorme raaisel. Die jong man is deel van 'n meerderheidsgroep en probeer lede van 'n mnderheidsgroep uitwis, net soos in SA waar lede van 'n meerderheidsgroep lede van 'n minderheidsgroep, veral op plase, uitwis. Ironies genoeg was daar 'n oproep op bloedskenkings en dink net wat se vuur is gespuug in SA oor die taal waarin vorms tydens bloedskenking beskikbaar is. Trump se gereelde belaglike uitbarstings dra onteenseglik by tot die geweldsorgie, net soos die uitlatings van veral ons ANC en EFF politici daagliks rassehaat aanblaas..
Trump get nog geensins geld aangeblaas nie maar wel die CNN fake media nexus en Antifa en democRats. Onder Onama is geweld of polisie aangeblaas. Voor sy presidentskap her Trump nooit as rassis bookend gestaan nie maar nou dat hy die globalistiese kabaal teengaan is alles sy skuld. Heelwat kommentare se daar was meer as een skieter. Maar dan skielik net een. Dis altyd so. Vreemd. Valsvlag?